Vrou op Moorreesburg-plaas aangevalArgieffoto: SAPD ŉ 62-jarige vrou is Woensdag op ŉ plaas in die Moorreesburg-omgewing in die Wes-Kaap aangeval. “Die polisie kan bevestig dat die slagoffer die oggend deur twee onbekende mans oorval en gedreig is,” het lt.kol. Andrè Traut, provinsiale polisiewoordvoerder, Donderdag aan Maroela Media gesê. Traut het gesê die aanvallers het met huishoudelike ware van die toneel gevlug. Die polisie ondersoek ŉ saak van huisroof. Niemand is nog in verband met die voorval in hegtenis geneem nie. Na wat verneem word was die vrou glo alleen tuis ten tyde van die aanval en geen ernstige beserings is aangemeld nie.